b'\n_START_ARTICLE_\nWorld of Warcraft: Trading Card Game\n_START_PARAGRAPH_\nWorld of Warcraft: Trading Card Game on suosittuun verkkoroolipeli World of Warcraftin maailmaan sijoittuva ker\xc3\xa4ilykorttipeli._NEWLINE_Peliss\xc3\xa4 ker\xc3\xa4t\xc3\xa4\xc3\xa4n kortteja, jotka sijoittuvat World of Warcraft -pelin maailmaan. Pelin korttipakat voivat my\xc3\xb6s sis\xc3\xa4lt\xc3\xa4\xc3\xa4 erikoisia ja harvinaisia kortteja joista yleens\xc3\xa4 voi saada itse pelin sis\xc3\xa4ll\xc3\xa4 erin\xc3\xa4isi\xc3\xa4 tavaroita mm. ratsuja.\n_START_SECTION_\nPelimuodot\n_START_PARAGRAPH_\nPeli\xc3\xa4 on tarkoitus pelata muita pelaajia vastaan. Peliss\xc3\xa4 on my\xc3\xb6s erityisi\xc3\xa4 raidi-pakkoja joissa yksi pelaaja pelaa raidin p\xc3\xa4\xc3\xa4vastuksella ja muut pelaajat yritt\xc3\xa4v\xc3\xa4t voittaa h\xc3\xa4net. Pelin korttien valmistaja, Upper Deck Entertainment eli UDE j\xc3\xa4rjest\xc3\xa4\xc3\xa4 my\xc3\xb6s turnauksia joissa pelaajat kilpailevat kesken\xc3\xa4\xc3\xa4n.\n_START_SECTION_\nPelaaminen\n_START_PARAGRAPH_\nEnnen kuin peli voi alkaa, pelaajan t\xc3\xa4ytyy ker\xc3\xa4t\xc3\xa4 itselleen pakka, jossa h\xc3\xa4nell\xc3\xa4 on yksi sankarikortti. Sankarikortin hahmoluokat ovat samat kuin itse verkkopeliss\xc3\xa4. Sankarilleen h\xc3\xa4n voi valita sen puolen liittolaisia (Horde tai Alliance) ja sankarin hahmoluokan mukaisia taitoja. My\xc3\xb6s teht\xc3\xa4vi\xc3\xa4 pakkaan pit\xc3\xa4\xc3\xa4 valita ja niiss\xc3\xa4kin rajoituksena hahmon puoli ja joissain tapauksissa my\xc3\xb6s suhteet joihinkin ryhmiin (faction). Pelin s\xc3\xa4\xc3\xa4nt\xc3\xb6kirjassa suositellaan, ett\xc3\xa4 pakassa v\xc3\xa4hint\xc3\xa4\xc3\xa4n 60 korttia._NEWLINE_Kun peli alkaa, siin\xc3\xa4 on tarkoitus voittaa kaikkien vastapelaajien sankari. Pelin edetess\xc3\xa4 sankari saa pelaajan pakasta monia liittolaisia jotka auttavat mittel\xc3\xb6ss\xc3\xa4 vastaan toisia pelaajia. N\xc3\xa4m\xc3\xa4 liittolaiset ovat paljon heikompia kuin sankarit.'